smcproject/ml-wiki-sentences huggingface dataset:
ഇന്നത്തെ അഫ്ഗാനിസ്താൻ രാജ്യത്തിന്റെ അതിരുകൾക്കുള്ളിലുള്ള പ്രദേശങ്ങൾ മുഴുവനും അദ്ദേഹം തന്റെ അധീനതയിലാക്കി.
1863-ൽ ഹെറാത്തിൽ വച്ച് ദോസ്ത് മുഹമ്മദ് മരണമടഞ്ഞു.
ഷേർ അലി ഖാൻ ഷേർ അലി ഖാൻ
ദോസ്ത് മുഹമ്മദ് ഖാന് 27 മക്കളുണ്ടായിരുന്നു.
ഇതിൽ പ്രധാനികളായ മൂന്നു പേർ‍, അതായത് മുഹമ്മദ് അക്ബർ ഖാന് ‍, ഗുലാം ഹൈദർ ഖാൻ ‍, മുഹമ്മദ് അക്രം ഖാൻ എന്നിവർ യഥാക്രമം 1847, 1858, 1852 എന്നീ വർഷങ്ങളിൽ, മരണമടഞ്ഞതിനു ശേഷം അദ്ദേഹം തന്റെ ഇളയ പുത്രൻമാരിലൊരാളായ ഷേർ അലി ഖാനെയാണ് പിൻ‌ഗാമിയായി പ്രഖ്യാപിച്ചിരുന്നത്.
ദോസ്ത് മുഹമ്മദിന്റെ പ്രിയ്യപ്പെട്ട ഭാര്യയും ദുറാനി കുടുംബാംഗവുമായിരുന്ന ബീബി ഖദീജയുടെ പുത്രനായിരുന്നു ഷേർ അലി.
തന്റെ പിതാവിന്റെ മരണശേഷം ഷേർ അലി , അമീർ ആയി ചുമതലയേറ്റു.
തുടക്കത്തിൽത്തന്നെ തന്റെ മൂത്ത അർദ്ധസഹോദരന്മാരിൽ നിന്നും ഷേർ അലിക്ക് വെല്ലുവിളികൾ നേരിടേണ്ടി വന്നു.
ദോസ്ത് മുഹമ്മദിന്റെ പുത്രന്മാരിൽ മൂത്തവനായ മുഹമ്മദ് അഫ്സൽ ഖാന്റെ പുത്രൻ അബ്ദ് അൽ റഹ്മാൻ ഖാൻ 1866-ൽ ഷേർ അലിയെ പരാജയപ്പെടുത്തുകയും തന്റെ പിതാവിനെ അമീർ ആയി വാഴിക്കുകയും ചെയ്തു.
എന്നാൽ മുഹമ്മദ് അഫ്സൽ ഖാന്റെ ഭരണം വളരെ ചുരുങ്ങിയ കാലം മാത്രമേ നീണ്ടു നിന്നുള്ളൂ.
1867 ഒക്ടോബർ 7-ന് അദ്ദേഃഅം മരണമടയുകയും സഹോദരൻ മുഹമ്മദ് അസം ഖാൻ അധികാരത്തിലേറുകയും ചെയ്തു.
1869 ജനുവരി മാസത്തിൽ ഷേർ അലിയും അയാളുടെ പുത്രനായ യാക്കൂബ് ഖാനും ചേർന്ന് ബ്രിട്ടീഷുകാരുടെ സാമ്പത്തികസഹായത്തോടെ കാബൂൾ പിടിച്ചെടുത്തു.
തുടർന്ന് ഇറാനിലേക്ക് പലായനം ചെയ്ത മുഹമ്മദ് അസംഖാൻ ഇതേ വർഷം ഒക്ടോബറിൽ അവിടെ വച്ച് മരനമടഞ്ഞു.
അബ്ദ് അൽ റഹ്മാനാകട്ടെ , വടക്കൻ അഫ്ഗാനിസ്താനിലെ മസാർ ഇ ഷറീഫിലേക്കും അവിടെ നിന്ന്‌ താഷ്കണ്ടീലേക്കും പലായനം ചെയ്തു.
പഷ്തൂൺ ഭരണാധികാരികളിൽ കാര്യക്ഷമമായ ഭരണം കാഴ്ചവച്ച ഒരു ഭരണാധികാരിയായിരുന്നു ഷേർ അലി ഖാൻ, ഇദ്ദേഹത്തിന്റെ കാലത്ത് രാജ്യത്ത് നിരവധി സാമ്പത്തിക, സാമൂഹികപരിഷ്കാരങ്ങൾ നടപ്പിലാക്കി.
1870-കളിൽ ബ്രിട്ടീഷ് റഷ്യൻ സാമ്രാജ്യങ്ങൾക്കിടയിലെ വൻ‌കളി മൂർദ്ധന്യാവസ്ഥയിലെത്തി.
ഒരു റഷ്യൻ ദൂതനെ സ്വീകരിച്ചതിന്റെ പേരിൽ ബ്രിട്ടീഷുകാർ 1878-ൽ അഫ്ഗാനിസ്താൻ ആക്രമിക്കുകയും കാബൂൾ പിടിച്ചടക്കുകയും ചെയ്തു.
വടക്കോട്ട് പലായനം ചെയ്ത ഷേർ അലി 1879-ൽ ബൽഖിൽ വച്ച് മരണമടയുകയും ചെയ്തു.
ഗന്ധാമാക് ചർച്ചകൾ - മദ്ധ്യത്തിൽ യാക്കൂബ് ഖാനെ കാണാം
ഷേർ അലി ഖാന്റെ വിമതനായ പുത്രൻ, മുഹമ്മദ് യാക്കൂബ് ഖാനെ , തടവിൽ നിന്നും മോചിപ്പിച്ച് ബ്രിട്ടീഷുകാർ രാജാവാക്കി.
യാക്കൂബ് ഖാൻ ബ്രിട്ടീഷുകാരുമായി ഗന്ദാമാക്ക് സന്ധി എന്നറിയപ്പെടുന്ന ഒരു സന്ധിയിലൊപ്പുവക്കുകയും ചെയ്തു.
സന്ധിയിലെ വ്യവസ്ഥപ്രകാരം ബ്രിട്ടീഷുകാർ കാബൂളിൽ സ്ഥിരം സൈനികത്താവളം ആരംഭിച്ചെങ്കിലും സന്ധിക്കെതിരെയുള്ള ജനക്ഷോഭം മൂലം ബ്രിട്ടീഷുകാർക്ക് തിരിച്ചടികൾ നേരിട്ടു.
തുടർന്ന് ഭരണം ബ്രിട്ടീഷുകാർ നേരിട്ട് ഏറ്റെടുക്കുകയും മുഹമ്മദ് യാക്കൂബ് ഖാൻ ഇന്ത്യയിലേക്ക് പലായനം ചെയ്യുകയും ചെയ്തു.
അബ്ദുർറഹ്മാൻ ഖാൻ അബ്ദുർ‌റഹ്മാൻ ഖാൻ
യാക്കൂബ് ഖാന്റെ പലായനത്തിനു ശേഷം ഭരണം ബ്രിട്ടീഷുകാർ ഏറ്റെടുത്തെങ്കിലും തദ്ദേശീയരുടെ ശക്തമായ എതിർപ്പിനെത്തുടർന്ന് ബ്രിട്ടീഷുകാരുടെ നിലയും ഇക്കാലത്ത് പരിതാപകരമായിരുന്നു.
ഇതോടെ അഫ്ഗാനിസ്താന്റെ ഭരണമേൽപ്പിക്കാൻ പറ്റിയ ഒരു തദ്ദേശീയനേതാവിനെത്തേടിയിരുന്ന ബ്രിട്ടീഷുകാർ, അബ്ദുർറഹ്മാന്റെ കൈയിൽ ഭരണമേൽപ്പിച്ചു.
തന്റെ കടുത്ത നടപടികൾ മൂലം ഇരുമ്പ് അമീർ എന്നാണ് അബ്ദുർ‌റഹ്മാൻ ഖാൻ അറിയപ്പെടുന്നത്.
ബ്രിട്ടീഷുകാരുടെ സാമ്പത്തികപിന്തുണയിൽ അബ്ദുർറഹ്മാൻ ഖാൻ തന്റെ സാമ്രാജ്യവും കേന്ദ്രീകൃതാധിപത്യവും വ്യാപിപ്പിച്ചു.
അമീറീന്റെ കർശനനടപടികൾ മൂലം രണ്ടാം ആംഗ്ലോ-അഫ്ഗാൻ യുദ്ധാനന്തരം ഛിന്നഭിന്നമായ അഫ്ഗാനിസ്താന്റെ എല്ലാ ഭാഗങ്ങളും കാബൂളിൽ നിന്നുള്ള കേന്ദ്രീകൃതഭരണത്തിന് കീഴിലായി.
ഹബീബുള്ള ഖാൻ ഹബീബുള്ള ഖാൻ
1901-ൽ അബ്ദുർ‌റഹ്മാൻ ഖാൻ മരണമടഞ്ഞതിനു പിന്നാലെ, അദ്ദേഹത്തിന്റെ പുത്രൻ ഹബീബുള്ള അധികാരത്തിലേറി.
മതനേതാക്കൾക്കെതിരെയും മറ്റും അബ്‌ദുർ‌റഹ്മാൻ ഖാൻ കൈക്കൊണ്ടിരുന്ന കടുത്ത നിലപാടുകളിൽ അയവുവരുത്തിയ ഹബീബുള്ള ഒരു പരിഷ്കരണവാദിയായിരുന്നു.
രാജ്യത്ത് ആരോഗ്യ-വാർത്താവിനിമയ-വിദ്യാഭ്യാസരംഗങ്ങളിൽ ആധുനികരീതീയിലുള്ള സൗകര്യങ്ങൾ ഹബീബുള്ള അവതരിപ്പിച്ചു.
ബ്രിട്ടണുമായി അടുത്ത ബന്ധം പുലർത്തിയ ഇദ്ദേഹം, ഒന്നാം ലോകമഹായുദ്ധകാലത്ത്, പൊതുജനവികാരത്തിനെതിരായി നിഷ്പക്ഷ നിലപാടു സ്വീകരിക്കുകയും, ഇത് തന്റെ സഹോദരനടക്കം, രാജ്യത്തിനകത്തെ വിവിധ വിഭാഗങ്ങളെ അദ്ദേഹത്തിനെതിരായി തിരിക്കുകയും ചെയ്തു.
1919-ൽ ഹബീബുള്ള അവിചാരിതമായി കൊല്ലപ്പെടുകയും തത്സ്ഥാനത്ത് സഹോദരൻ നാസറുള്ള ഖാൻ അധികാരത്തിലേറുകയും ചെയ്തു.
എന്നാൽ ഹബീബുള്ളയുടെ കൊലപാതകത്തിൽ നാസറുള്ളക്ക് പങ്കുണ്ടെന്നാരോപിച്ച്, ഹബീബുള്ളയുടെ മൂന്നാമത്തെ മകൻ അമാനുള്ള ഖാൻ രംഗത്തെത്തുകയും, ഒരാഴ്ചക്കുള്ളിൽ നാസറുള്ളയെ പുറത്താക്കി അധികാരത്തിലേറുകയും ചെയ്തു.
അമാനുള്ള ഖാൻ അമാനുള്ള ഖാൻ
അഫ്ഗാനിസ്താൻ അമീറത്തിലെ അവസാനത്തെ അമീർ ആണ്‌ അമാനുള്ള ഖാൻ.
ഇദ്ദേഹത്തിന്റെ ഭരണകാലത്ത് അമീർ എന്ന പദവി ഒഴിവാക്കുകയും, ഷാ എന്ന പദവി സ്വീകരിക്കുകയും ചെയ്തു.
ഇതിനുപുറമേ രാജാവ് നേതൃത്വം നൽകുന്നതും ഭരണഘടനയിൽ അടിസ്ഥിതമായതും ജനപ്രതിനിധികൾ അടങ്ങുന്നതുമായ ഒരു സർക്കാർ സം‌വിധാനം അമാനുള്ള ഖാൻ നടപ്പിലാക്കി.
ധീരനായ ഭരണാധികാരിയായിരുന്ന അമാനുള്ളയുടെ കാലത്ത്, ബ്രിട്ടണുമായി അഫ്ഗാനിസ്താൻ യുദ്ധത്തിലേർപ്പെടുകയും, അഫ്ഗാനിസ്താന്റെ വിദേശനയതന്ത്രകാര്യങ്ങളിൽ ബ്രിട്ടണുണ്ടായിരുന്ന നിയന്ത്രണം ഇല്ലായ്മ ചെയ്യുകയും ചെയ്തു.
കുറിപ്പുകൾ ൧ പയിന്ദ ഖാൻ വധിക്കപ്പെടുന്ന സമയത്ത്, ഫത് ഖാൻ രക്ഷപ്പെട്ട് പേർഷ്യയിലേക്ക് കടന്നിരുന്നു.
൨ ഫത് ഖാനെ തടവിലാക്കുകയും അയാളുടെ കണ്ണുകൾ ചൂഴ്ന്നെടുക്കുകയുമാണ് ചെയ്തത്.
തുടർന്ന് ഹെറാത്തിലേക്ക് കടക്കുന്നതിനിടെ ഗസ്നിയിൽ വച്ചാണ് അദ്ദേഹം കൊല്ലപ്പെട്ടത്.
അഫ്ഗാനിസ്താൻ രാജവംശം ഇംഗ്ലീഷ് വിലാസം https://ml.wikipedia.org/wiki/Kingdom_of_Afghanistan
1929 മുതൽ 1973 വരെ അഫ്ഗാനിസ്താനിൽ നിലനിന്നിരുന്ന അവസാനത്തെ രാജവംശമാണ് അഫ്ഗാനിസ്താൻ രാജവംശം എന്ന പേരിൽ അറിയപ്പെടുന്നത്.
അൽപകാലം മാത്രം അധികാരത്തിലിരുന്ന ഹബീബുള്ള കലകാനിയെ പരാജയപ്പെടുത്തി, മുൻ സൈന്യാധിപനും, പഷ്തൂൺ ബാരക്സായ് കുടൂംബാംഗവുമായിരുന്ന മുഹമ്മദ് നാദിർ ഷായാണ് ഈ വംശത്തിന് ആരംഭം കുറീച്ചത്.
മുഹമ്മദ് നാദിർ ഷാക്കു ശേഷം അദ്ദേഹത്തിന്റെ പുത്രനായ സഹീർ ഷായായിരുന്നു ഈ വംശത്തിലെ രണ്ടാമത്തേയ്യും അവസാനത്തേയുമായ രാജാവ്.
നാദിർ ഷായും സഹീർ ഷായും ബാരക്സായ് വംശജരായതിനാൽ, ഈ വംശത്തെ അഫ്ഗാനിസ്താൻ അമീറത്തിന്റെ ഭാഗമായും കണക്കാക്കുന്നവരുണ്ട്.
1973-ൽ സഹീർ ഷാ രാജാവിനെ അട്ടിമറിച്ച്, രാജകുടൂംബാംഗമായ മുഹമ്മദ് ദാവൂദ് ഖാൻ രാജഭരണത്തിന് അന്ത്യം വരുത്തുകയും അഫ്ഗാനിസ്താന്റെ ആദ്യപ്രസിഡണ്ടാകുകയും ചെയ്തു.
അഫ്ഗാൻ ചർച്ച് Front view of the church
മുംബൈയിലെ ഒരു ആംഗ്ലിക്കൻ ചർച്ച് ആണ് അഫ്ഗാൻ ചർച്ച് എന്നറിയപ്പെടുന്ന സെന്റ് ജോൺ ദി ഇവാഞ്ചലിസ്റ്റ് ചർച്ച്.
ദക്ഷിണ മുംബൈയിലെ കൊളാബ എന്ന സ്ഥലത്തെ നേവി നഗറിലാണ് ഈ പള്ളി സ്ഥിതിചെയ്യുന്നത്.
ഒന്നാം അഫ്ഗാൻ യുദ്ധത്തിൽ മരണപ്പെട്ടവരുടെ  ഓർമ്മയ്ക്കായി ബ്രിട്ടീഷുകാർ നിർമിച്ചതാണ് ഈ പള്ളി.
ആംഗ്ലോ-അഫ്ഗാൻ യുദ്ധങ്ങളിൽ നിന്നുള്ള സ്മാരകങ്ങൾ ഈ പള്ളിയുടെ പിൻഭാഗത്ത് പ്രദർശിപ്പിച്ച് സൂക്ഷിച്ചിട്ടുണ്ട്.
ചരിത്രം East end of the church, c1880-90
നേവി നഗറിലെ ആദ്യത്തെ ആംഗ്ലിക്കൻ ചർച്ച് ഒരു ചെറിയ ചാപ്പലായാണ് തുടങ്ങിയത്.
അന്ന് അവിടെ കസേരകളുണ്ടായിരുന്നില്ല.
ആരാധിക്കാൻ വരുന്നവർ സ്വന്തമായി കസേരകൾ കൊണ്ടുവരേണ്ടിയിരുന്നു.
പിന്നീട് പള്ളി രൂപീകരിക്കാനായി ഒരു പുതിയ സ്ഥലം സർക്കാർ സർക്കാർ അനുവദിച്ചു.
പള്ളിയുടെ ഗോപുരം തുറമുഖത്തെ കപ്പലുകളിലെ നാവികർക്ക് സ്ഥലം തിരിച്ചറിയാനും ഉപകരിക്കും എന്ന പ്രതീക്ഷയോടെയാണ് പള്ളി ഇവിടെ പണിതത്.
1840 ൽ ഒരു പുതിയ പള്ളി പുതുക്കി പണിയാൻ ഈസ്റ്റ് ഇന്ത്യാ കമ്പനിക്കുവേണ്ടി റവ.
ജോർജ്ജ് പിഗോട്ട് മുന്നിട്ടിറങ്ങി.
1843 മാർച്ചിൽ, ഓക്സ്ഫോർഡ് സൊസൈറ്റി ഫോർ പ്രമോട്ട് ദി സ്റ്റഡി ഓഫ് ഗോഥിക് ആർക്കിടെക്ചർ (പിന്നീട് ഓക്സ്ഫോർഡ് ആർക്കിടെക്ചറൽ ആന്റ് ഹിസ്റ്റോറിയൽ സൊസൈറ്റി എന്ന സ്ഥാപനത്തോട് റവ.
പിഗോട്ട് പുതിയ പള്ളിയുടെ രൂപകൽപ്പന ചെയ്യാൻ ആവശ്യപ്പെട്ടു.
അതേ വർഷം തന്നെ ഇംഗ്ലീഷ് വാസ്തുശില്പി ജോൺ മക്ഡഫ് ഡെറിക്ക് സൊസൈറ്റിയിൽ ഡിസൈൻ അവതരിപ്പിച്ചു.
ഈ ഡിസൈൻ നവംബറിൽ സൊസൈറ്റി അംഗീകരിക്കുകയും ചെയ്തു.
എന്നിരുന്നാലും, 1845 ജൂണിൽ ഈ ഡിസൈൻ ചെലവ് വളരെ കൂടിയതും ആവശ്യത്തിനുതകാത്തതും ആയിരിക്കുമെന്ന അഭിപ്രായത്തോടെ ഇന്ത്യയിൽ തിരസ്ക്കരിക്കപ്പെട്ടു .
പിന്നീട് 1847 ൽ ബോംബേയിൽ തന്നെയുള്ള എഞ്ചിനീയർ ഹെൻറി കോണിബെയർ ആണ് ഈ പള്ളി നിർമ്മിച്ചത്.
1847 ഡിസംബർ 4-നാണ് ഗവർണർ സർ ജോർജ് റസ്സൽ ക്ലാർക്ക് പള്ളിക്ക് തറക്കല്ലിട്ടത്.
1850 ൽ കോണിബെയർ ടൗൺ എൻജിനീയർ ആയിരുന്നപ്പോൾ, റോയൽ എൻജിനീയർമാരുടെ ക്യാപ്റ്റൻ സി.ഡബ്ല്യുമേൻമെറേഴ്സ്, സൂയിസൈൻ ആർക്കിടെക്റ്റായി അംഗീകരിക്കപ്പെട്ട രൂപകൽപ്പനയുടെ ചില വശങ്ങൾ പരിഷ്കരിച്ചു.
ടവർ ഗോപുരത്തിന്റെ ഉയരം കുറച്ചുകൊണ്ട് സർ ജംഷേട്ജി ജീജിബോയ് സ്കൂൾ ഓഫ് ആർട്ട് വിദ്യാർത്ഥികൾക്കൊപ്പം വാസ്തുശില്പി വില്യം ബട്ടർഫീൽഡ് അലങ്കാര ടൈൽ റെരെഡോസ് രൂപകല്പന ചെയ്തു .
അഫ്ഗാൻ വാർ മെമ്മോറിയൽ ഫലകങ്ങൾ, തറയിലെ ടൈലുകൾ, ക്വയർ സ്റ്റാളുകൾ മുതലായവ ബട്ടർഫീൽഡിന്റെരൂപകൽപ്പനയിൽ നിർമ്മിക്കപ്പെട്ടു.
ബോംബെയിലെ ബിഷപ്പ് ജോൺ ഹാർഡിംഗ് 1858 ജനുവരി ഏഴിനാണ് ഈ പള്ളി പണിത് സമർപ്പിച്ചത്.
പള്ളിയുടെ ഗോപുരം 5,65,000 രൂപ ചിലവിൽ 1865 ജൂൺ 10 ന് പൂർത്തിയായി.
നിർമ്മാണം പൂർത്തിയാക്കാൻ സർ കൊവാസ്ജി ജഹാംഗിർ 7,500 രൂപ സംഭാവന ചെയ്തു.
അഫ്ഘാനിസ്ഥാനിലെ പട്ടണങ്ങൾ A section of Kabul , which is multi-ethnic and the only city in Afghanistan with over 1 million population Aerial view of Kandahar , the second largest city of Afghanistan Herat , the third largest city, located in western Afghanistan Mazar-i-Sharif , the fourth largest city, located in northern Afghanistan
അഫ്ഘാനിസ്ഥാൻ മദ്ധ്യേഷ്യയിലെ കടൽ ഇല്ലാതെ ചുറ്റും സ്ഥലങ്ങളാൽ വലയം ചെയ്യപ്പെട്ട ഒരു രാജ്യമാണ്.
ഈ രാജ്യത്തിൻറെ ചുറ്റളവ്251,772 സ്കയർ മൈലാണ്.
പേർഷ്യൻ അഥവാ ദാരി, പഷ്തോ എന്നിവയാണ് ഈ രാജ്യത്തെ ഔദ്യോഗിക ഭാക്ഷകൾ.
ഉസ്ബക്, തുർക്മെൻ, ബലോചി, പഷായി, നുറിസ്ഥാനി എന്നീ ഭാക്ഷകൾ സംസാരിക്കുന്നവരും ഇവിടെ ധാരാളമായുണ്ട്.
ഈ രാജ്യത്തെ 99 ശതമാനം ജനങ്ങളും ഇസ്ലാം മതവിശ്വാസികളാണ്.
ബാക്കിയുള്ള 1 ശതമാനത്തിൽ സിഖുകാർ, ഹിന്ദുക്കൾ, ജൂതന്മാർ എന്നിവരും പെടുന്നു.
ഈ രാജ്യം പാകിസ്താൻ, ഇറാൻ, തുർക്മെനിസ്ഥാൻ ഉസ്ബക്കിസ്ഥാൻ, താജിക്കിസ്ഥാൻ ചൈന എന്നീ രാജ്യങ്ങളാൽ വലയം ചെയ്യപ്പെട്ടിരിക്കുന്നു.
നേരത്തെ ഇന്ത്യയുമായി അതിർത്തി പങ്കിട്ടിരുന്ന കാശ്മീരിൻറ ഭാഗം അനൌദ്ദ്യോഗികമായി പാകിസ്താൻ കൈവശപ്പെടുത്തിയിരിക്കുന്നു.
രാജ്യത്തിൻറെ ഔദ്യോഗിക കറൻസി അഫ്ഘാനിയാണ്.
രാജ്യത്തെ പ്രധാന വ്യവസായങ്ങൾ ഗൃഹോപകരണങ്ങൾ, ചെരിപ്പുകൾ, വളം, വസ്ത്ര നിർമ്മാണം എന്നിവയാണ്.
പ്രകൃതി വാതകത്തിൻറ വലിയൊരു കലവറയാണ് അഫ്ഘാനിസ്ഥാൻ.
കൽക്കരി ധാരാളമായി ഇവിടെ കണ്ടുവരുന്നു.
പാകിസ്താൻ, ഇന്ത്യ, റഷ്യ, ജർമ്മനി, താജിക്കിസ്ഥാൻ, യു.എസ്. എന്നീ രാജ്യങ്ങളുമായി അഫ്ഘാനിസ്ഥാന് വാണിജ്യബന്ധങ്ങളുണ്ട്.
ഒപ്പിയം, ഫലവർഗ്ഗങ്ങൾ, പരുത്തി, രത്നക്കല്ലുകൾ എന്നിവ ഇവിടെ നിന്നു കയറ്റി അയക്കാറുണ്ട്.
കാബൂൾ മാത്രമാണ് അഫ്ഘാനിസ്ഥാനി ൽ ഒരു മില്ലണിൽ കൂടുതൽ ജനസംഖ്യയുള്ള ഒരേയൊരു പട്ടണം.
മറ്റു പട്ടണങ്ങളെല്ലാം തന്നെ ചെറിയ വില്ലേജുകളും ടൌണുകളുമാണ്.
CIA യുടെ കണക്കനുസരിച്ച് അഫ്ഘാനിസ്ഥാനിലെ ആകെ ജനസംഖ്യ 31,822,848 ആണ്.
ഇതിൽ 6 മില്ല്യൻ ആളുകൾ നഗരപ്രദേശങ്ങളിൽ ജീവിക്കുന്നവരാണ്.
ബാക്കിയുള്ളവർ കൂടുതലും കുഗ്രാമങ്ങളുലും മറ്റ് അവികസിത പ്രദേശങ്ങളിലുമാണ് ജീവിക്കുന്നത്.
ജനസംഖ്യയനുസരിച്ചുള്ള അഫ്ഘാനിസ്ഥാനിലെ 19 പട്ടണങ്ങളുടെ പട്ടികയാണ് താഴെക്കാണുന്നത്.
പേര് ജനസംഖ്യ (ഏറ്റവും പുതിയ കണക്ക്) കാബൂൾ 3,589,000 കാണ്ഡഹാർ 491,500 ഹെരാത് 436,300 മസർ-ഇ-ഷെരീഫ് 368,100 കുണ്ടുസ് 304,600 തലോഖാൻ 219,000 ജലാലാബാദ് 206,500 പുലി ഖുമ്രി 203,600 ചരികാർ 171,200 ഷെബെർഘാൻ 161,700 ഘസ്നി 157,600 സർ-ഇ-പോൾ 150,700 ഖോസ്റ്റ് 133,700 ചഖ്ചരൻ 131,800 മിഹ്ത്താർലാം 126,000 ഫറാഹ് 108,400 പുലി അലാം 102,700 സമംഗാൻ 100,500 ലഷ്കർ ഗാഹ് 100,200 പുരാതന നാമങ്ങൾ
അഫ്ഘാനിസ്ഥാനിലെ സ്ഥലങ്ങളുടെയും പട്ടണങ്ങളുടെയും പ്രാചീന നാമങ്ങൾ താഴെക്കാണുന്ന പട്ടികയിൽ കൊടുത്തിരിക്കുന്നു.
Current city and region Ancient name കാബൂൾ അഫ്ഗൻ, കോഫെനെ, ഗവോഫ്, കബുര ഘസ്നി ഘസ്നിൻ, ഘസ്ന ബാൾഖ് ബാക്ട്ര, ബൊക്ടി ഹെരാത് ഹരൈവാ , ഹാരി, അരിയ ലഗ്ഗ്മാൻ ലാമ്പക ജലാലാബാദ് അദിനപൂർ കാണ്ഡഹാർ അരച്ചോഷ്യ ലഷ്കർ ഗാഹ് ബോസ്റ്റ് അഥവാ ബസ്റ്റ് ചിത്രശാല Images of smaller Afghan cities and towns Jalalabad , capital of Nangarhar Province in the eastern part of the country Lashkar Gah , capital of Helmand Province in southern Afghanistan Khost , capital of Khost Province in the east Section of Ghazni , capital of Ghazni Province Fayzabad , capital of Badakhshan Province of Afghanistan Zaranj , capital of Nimruz Province in southwestern Afghanistan Asadabad , capital of Kunar Province in the east ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 3 The Ancient Geography of India by Alexander Cunningham .
↑ Gazetteer of the Peshawar District 1897-98 Page 55
അഫ്ഗാൻ യുദ്ധം (2001- നിലവിൽ) ഇംഗ്ലീഷ് വിലാസം https://ml.wikipedia.org/wiki/War_in_Afghanistan_(2001)
അമേരിക്കയും നാറ്റോ സൈനിക സഖ്യവും 2001 ഒക്ടോബർ 7 മുതൽ താലിബാനെതിരെ തുടങ്ങിയ യുദ്ധമാണ് അഫ്ഗാൻ യുദ്ധം (2001-നിലവിൽ).
യുദ്ധാനന്തരം അഫ്ഗാനിസ്താനിലെ താലിബാൻ നേതൃത്വത്തിലുള്ള ഇസ്ലാമിക് എമിറേറ്റ് ഓഫ് അഫ്ഗാനിസ്താൻ സർക്കാർ പരാജയപ്പെട്ടു.
അഫ്ഘാനിസ്താനിലെ സ്ത്രീകളുടെ അവകാശങ്ങൾ
കർസായ് ഭരണത്തിൽ അഫ്ഘാനിസ്താനിലെ സ്ത്രീകളുടെ അവകാശങ്ങൾ നിരന്തരം മെച്ചപ്പെട്ടുവരുന്നുണ്ട്.
അഫ്ഘാനിസ്താനിലെ സമൂഹം പൊതുവെ ആൺ-കോയ്മയോടുകൂടിയതാണ്.
ഇരുപതാം നൂറ്റാണ്ടിന്റെ അവസാനപാദത്തിൽ മുമ്പത്തെ ഭരണാധികാരികളായ മുജാഹിദ്ദീന്റെയും താലിബാന്റെയും ഭരണസമയത്ത് അഫ്ഘാനിസ്താനിലെ സ്ത്രീകൾക്ക് തങ്ങളുടെ സ്വാതന്ത്ര്യത്തിനും പുരോഗതിക്കും വേണ്ടി വല്യ സമരം നടത്തേണ്ടിവന്നിട്ടുണ്ട്.
സ്ത്രീകൾക്കെതിരായ അക്രമങ്ങളുടെ അളവ് കൂടിത്തന്നെയാണിരിക്കുന്നത്.
എങ്കിലും രാജ്യം പതുക്കെ പുരോഗമിക്കുന്നതിനനുസരിച്ച് ഇക്കാര്യത്തിൽ ചെറിയ പുരോഗതി കാണുന്നുണ്ട് എന്ന് അന്താരാഷ്ട്ര നിരീക്ഷകർ നിരീക്ഷിക്കുന്നു.
എങ്കിലും അവകാശസംരക്ഷകർ 2014ൽ ഇക്കാര്യത്തിൽ പുതിയ കരുതൽ കണ്ടിട്ടുണ്ട്.
though rights groups have expressed renewed concerns in 2014.
അവലോകനം Afghan women in the 1920s.
Afghan women in Kabul during the 1950s ലേഖന പരമ്പരയുടെ ഭാഗം സ്ത്രീ സമത്വവാദം സ്ത്രീ പെൺകുട്ടി Femininity History Social Women's history Feminist history History of feminism Timelines Women's suffrage Muslim-majority countries United States Other women's rights Suffrage by country Australia Japan Kuwait New Zealand Sweden Switzerland United Kingdom United States South Carolina Utah Waves First Second Third Fourth Variants Amazon Analytical Anarchist Anti-pornography Atheist Black Chicana Conservative Cultural Cyber Difference Eco Vegetarian Equality Fat French French post-structuralist Global Hip-hop Indigenous Native American Individualist Labor Lesbian Liberal Lipstick Marxist Material Maternal Neo New Post Postcolonial Postmodern Pro-life Post-structural Radical Religious Buddhist Christian Hindu Islamic Jewish Mormon Neopagan Sikh Separatist Sex-positive Social Socialist Standpoint Third world Trans Transnational Womanism Africana Concepts Movement ( art movement ) Theory Girl power Networked feminism Women's rights Men and feminism War on Women Effects on society Bicycling Media Feminism in culture Language planning Political lesbianism Transgender and transexual Pro-feminism Antifeminism Meninism Women's health Protofeminism Gender equality Equality Revisionist mythology Oedipus complex Male gaze Femicide State feminism Straw Feminism അന്താരാഷ്ട്ര വനിതാദിനം Theory Feminist method Gender studies Gender mainstreaming Gynocentrism Kyriarchy Matriarchy Women's studies Men's studies പിതൃമേധാവിത്വം Écriture féminine Feminist...
അഫ്ഘാനുകൾ അഫ്ഘാനിസ്താനിൽ താമസം തുടങ്ങിയിട്ട് ആയിരക്കണക്കിനു വർഷങ്ങളായി.
പ്രാദേശിക ഗോത്രങ്ങളിൽ പഷ്തൂണുകൾ ആണ് ഏറ്റവും വലിയ വിഭാഗം.
തുടർന്ന്, താജിക്കുകൾ, ഹസാറാസ്, ഉസ്ബെക്കുകൾ എന്നിങ്ങനെയാണ് അഫ്ഘാൻ സമൂഹത്തിലെ പ്രാതിനിധ്യം.
പത്തൊമ്പതാം നൂറ്റാണ്ടുമുതൽ ഇരുപതാം നൂറ്റാണ്ടുവരെയുള്ള അഫ്ഘാനിസ്താൻ ഭരിച്ച ഭരണാധികാരികൾ അഫ്ഘാനിസ്താനിലെ സ്ത്രീകൾക്കെതിരെയുള്ള നിയന്ത്രണങ്ങൾ കുറയ്ക്കാൻ ശ്രമിച്ചിട്ടുണ്ട്.
പക്ഷെ, ഈ ശ്രമങ്ങൾ വല്യ ഭാഗവും പാഴാവുകയാണുണ്ടായത്; എന്നിരുന്നാലും, ചില രാഷ്ട്രീയനേതാക്കൾക്ക് സ്ത്രീകളുടെ നിലയിൽ കാര്യമായ മാറ്റമുണ്ടാക്കാൻ കഴിഞ്ഞിട്ടുണ്ട്.
അവരിൽ പ്രധാനിയാണ്, 1919 മുതൽ 1929 വരെ അഫ്ഘാനിസ്താൻ ഭരിച്ച അമാനുള്ള രാജാവ്.
ചൂണ്ടിക്കാണിക്കേണ്ട ചില വിലപ്പെട്ട ശ്രമങ്ങൾ അദ്ദേഹം നടത്തി തന്റെ രാജ്യത്തെ ഒന്നിപ്പിക്കുവാനും ആധുനികമാക്കാനും ശ്രമങ്ങൾ നടത്തി.
അമാനുള്ള രാജാവും അദ്ദേഹത്തെ പിന്തുടർന്ന അനുയായികളും സ്ത്രീകൾക്ക് പൊതുഇടങ്ങളിൽ സ്വതന്ത്രമായി ഇടപെടാൻവേണ്ട സാഹചര്യം സൃഷ്ടിക്കാൻ ശ്രമിച്ചു.
അങ്ങനെ പൊതുവെ പുരുഷകേന്ദ്രീകൃത സമൂഹമായിരുന്ന അഫ്ഘാനിസ്താനിൽ സ്ത്രീകളുടെ മുകളിൽ ഉള്ള കുടുംബ നിഅയന്ത്രണം നീക്കി സ്ത്രീകളുടെ ഉന്നമനം അവർ ലക്ഷ്യമാക്കി.
അമാനുള്ള രാജാവ് പെൺകുട്ടികളുടെ വിദ്യാഭ്യാസത്തിനു പ്രാധാന്യം നൽകി.
പെൺകുട്ടികളെ അവരുടെ വിദ്യാഭ്യാസത്തിനായി അവരുടെ കുടുംബത്തെ പ്രോത്സാഹിപ്പിക്കുന്നതിനൊപ്പം പെൺകുട്ടികളുടെ വസ്ത്രധാരണം പരിഷ്കരിച്ചു.
അവരുടെ മൂടിയ വസ്ത്രധാരണം നിർത്തലാക്കി കൂടുതൽ ആധുനികമായ പാശ്ചാത്യവസ്ത്രധാരണം കൊണ്ടുവന്നു.
1921ൽ അദ്ദേഹം, നിർബന്ധിത വിവാഹം, ബാലവിവാഹം, സ്ത്രീധനം, ബഹുഭാര്യാത്വം എന്നിവ നിർത്തലാക്കാൻ നിയമം നടപ്പിലാക്കി.
എന്നിരിക്കിലും, ഈ നിയന്ത്രണങ്ങൾ കാലംചെന്നതോടെ നടപ്പാക്കാൻ കഴിയാത്ത അവസ്ഥയിലായിമാറി.
ആധുനികമായ നവീകരണം നടന്നത് അമാനുള്ള രാജാവിന്റെ ഭാര്യയായ, സൊറയ രാജ്ഞിയുടെ കാലത്താണ്.
വളരെ ത്വരിതമായാണ് സ്ത്രീകളുടെ ജീവിതം പുരോഗമിക്കാനും കുടുംബത്തിൽ അവരുടെ സ്ഥാനം ഉയർത്താനും സ്ത്രീകൾക്കനുകൂലമായ മാറ്റങ്ങൾ വരുത്തിയത്.
സൊറയ രാജ്ഞിയാണ് അഫ്ഘാനിസ്താന്റെ ഇതുവരെയുള്ള ചരിത്രത്തിൽ ആദ്യത്തെയും ഏറ്റവും ശക്തയുമായ മുസ്ലിം സ്ത്രീവിമോചനപ്രവർത്തകയും  സ്ത്രീഭരണാധികാരിയുമായി ഭരിച്ചത്.
ഇത്തരം പുരോഗമന പ്രവർത്തനങ്ങൾക്ക് അവർക്കും അവരുടെ ഭർത്താവായ അമാനുള്ള രാജാവിനും ലഭിച്ചത് ശക്തമായ എതിർപ്പും അതുവഴി മരണവുമാണ്.
മുജാഹിദ്ദീന്റെയും താലിബാന്റെയും കാലഘട്ടം
ഇരുപത്തൊന്നാം നൂറ്റാണ്ട് Afghan women in 2013 രാഷ്ട്രീയവും തൊഴിൽശക്തിയും U.S. Secretary of State Hillary Clinton standing with Afghan female politicians, which includes Fauzia Koofi with the green headscarf on her right and Sima Samar to her left.
വിദ്യാഭ്യാസം Female students using the internet at Herat University in the western Afghan city of Herat .
School girls ഗ്രാമീണസ്ത്രീകൾ കായികരംഗം വിവാഹവും ശിശുപരിപാലനവും Mother's Day in Afghanistan Mother with her children on Mothers' Day in Kabul അഫ്ഘാൻ സ്ത്രീകൾക്കുള്ള അന്താരാഷ്ട്രീയ സഹായം ആരാണ് സഹായം നൽകുന്നത്?
സഹായരീതികൾ പങ്കെടുക്കുന്നതിന്റെ സമയക്രമം സഹായം നൽകുന്ന സമയത്തുള്ള സംഘർഷം സഹായം നൽകുന്നവരുടെ ന്യായങ്ങൾ അഫ്ഘാൻ സ്ത്രീകൾക്ക് സഹായം നൽകുന്നതിനെതിരെയുള്ള യുക്തി ഇതും കാണൂ Women for Afghan Women Revolutionary Association of the Women of Afghanistan Afghan Women's Network Afghan Women's Council Afghan Women's Business Federation Access for Afghan Women Act Afghanistan women's national football team Afghanistan national women's cricket team Prostitution in Afghanistan The Afghan Women Women in Islam Women in Arab societies Women in agriculture in Afghanistan DIY Creations - Empowering women through business startups in Afghanistan Archived 2015-12-08 at the Wayback Machine .
Humira Saqib അവലംബം
അഫ്ഗെക്കിയ ഇംഗ്ലീഷ് വിലാസം https://ml.wikipedia.org/wiki/Afgekia
ഏഷ്യയിൽ നിന്നുള്ള വലിയ ചിരസ്ഥായി ക്ലൈംബിംഗ് കുറ്റിച്ചെടികളുടെ ഒരു ചെറിയ ജനുസ്സാണ് അഫ്ഗെക്കിയ.
ഇത് വിസ്റ്റീരിയ ജനുസ്സിനെ അനുസ്മരിപ്പിക്കുന്നു.
ഇരുപതാം നൂറ്റാണ്ടിന്റെ തുടക്കത്തിൽ അന്നത്തെ സിയാമിൽ ജോലി ചെയ്തിരുന്ന ഐറിഷ് വംശജനായ പ്ലാന്റ് കളക്ടറായ ആർതർ ഫ്രാൻസിസ് ജോർജ് കെറിന്റെ (1877-1942) ഇനീഷ്യലുകളിൽ നിന്നാണ് ഈ ജനുസ്സിന് പേര് ലഭിച്ചത്.
ബാഹ്യ ലിങ്കുകൾ Flora of Thailand (photo) Archived 2007-03-12 at the Wayback Machine .
Afgekia mahidolae Burtt et Chermsir (in Thai) വിക്കിസ്പീഷിസിൽ അഫ്ഗെക്കിയ എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Afgekia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഫ്ഗാനിസ്താൻ ദേശീയ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Afghanistan_national_cricket_team
അന്താരാഷ്ട്ര ക്രിക്കറ്റിൽ അഫ്ഗാനിസ്താനെ പ്രതിനിധീകരിക്കുന്ന ക്രിക്കറ്റ് ടീമാണ് അഫ്ഗാനിസ്താൻ ദേശീയ ക്രിക്കറ്റ് ടീം .
19-ആം നൂറ്റാണ്ടിന്റെ മധ്യം മുതൽതന്നെ അഫ്ഗാനിസ്താനിൽ ക്രിക്കറ്റ് കളി പ്രചാരത്തിലുണ്ടായിരുന്നെങ്കിലും ഒരു മികച്ച ടീമെന്ന നിലയിൽ അവർ കളിക്കാൻ ആരംഭിച്ചത് 20-ആം നൂറ്റാണ്ടിന്റെ അവസാനം മുതൽ മാത്രമാണ്.
അഫ്ഗാനിസ്താൻ ക്രിക്കറ്റ് ഫെഡറേഷൻ 1995ൽ നിലവിൽ വരികയും 2001ൽ അവർ ഐ.സി.സി.യുടെ അഫിലിയേറ്റ് അംഗമാകുകയും ചെയ്തു.2003ൽ ഏഷ്യൻ ക്രിക്കറ്റ് കൗൺസിലിൽ അവർ അംഗമായി .
2013 ജൂണിൽ അവർക്ക് ഐ.സി.സി.യുടെ അസോസിയേറ്റ് അംഗത്വവും ലഭിച്ചു.2017 ജൂണിൽ അവർക്ക് ഐസിസിയുടെ ടെസ്റ്റ് പദവി ലഭിച്ചു.
2010ലും 2012ലും ഐ.സി.സി. ലോക ട്വന്റി 20 ടൂർണമെന്റിന് അവർ യോഗ്യത നേടിയെങ്കിലും രണ്ട് തവണയും ആദ്യ റൗണ്ടിൽ തന്നെ അവർ പുറത്തായി.
2013ൽ നടന്ന യോഗ്യതാമത്സരത്തിൽ മികച്ച പ്രകടനം കാഴചവെച്ച അവർ 2015 ലോകകപ്പിലേക്ക് ആദ്യമായി യോഗ്യത നേടി.
ഇപ്പോഴത്തെ ടീം നവ്രോസ് മംഗൽ അസ്ഗർ സ്റ്റാനിക്സായ്(c) ദൗലത്ത് സദ്രാൻ ഗുൽബുദീൻ നായിബ് ഹമീദ് ഹസൻ ഹംസ ഹോടക് ഇസാത്തുള്ള ദൗലത്ത്സായ് ജാവേദ് അഹ്മാദി കരീം സാദിഖ് മൊഹമ്മദ് നബി മൊഹമ്മദ് ഷഹ്സാദ് നൂർ അലി സമിയുള്ള ഷെൻവാരി ഷബീർ നൂറി ഷാപൂർ സദ്രാൻ അവലംബം
അഫ്ഗാൻ പെൺകുട്ടി ഇംഗ്ലീഷ് വിലാസം https://ml.wikipedia.org/wiki/Afghan_Girl 1984 ഡിസംബറിൽ സ്റ്റീവ് മെക്കറി പകർത്തിയ അഫ്ഗാൻ പെൺകുട്ടി എന്ന നിശ്ചലചിത്രത്തിൽ പാത്രമായ ഷർബത് ഗുല
അമേരിക്കൻ പത്രപ്രവർത്തകൻ സ്റ്റീവ് മക്കറിയുടെ പ്രശസ്ത നിശ്ചലചിത്രത്തിനു പാത്രമായ ഒരു അഫ്ഗാൻ വനിതയാണ് അഫ്ഗാൻ പെൺകുട്ടി എന്നപേരിൽ പ്രസിദ്ധയായ ഷർബത് ഗുല ( പഷ്തു : شربت ګله ) (pronounced [ˈʃaɾbat] ) (ജനനം: 1972).
സോവിയറ്റ് യൂണിയന്റെ അഫ്ഗാൻ അധിനിവേശകാലത്ത് പാകിസ്താനിൽ ഒരു അഫ്ഗാൻ അഭയാർഥിയായി കഴിയവേയാണ് ഷർബത്ത് ഗുല കാമറയിൽ പകർത്തപ്പെടുന്നത്.
ഷർബത് ഗുലയുടെ കണ്ണുകളിലെ തീക്ഷ്ണതയായിരുന്നു ആ ചിത്രത്തിന്റെ പ്രത്യേകത.
1985 ജൂൺ മാസത്തിലെ നാഷണൽ ജിയോഗ്രാഫിക് മാഗസിന്റെ പുറം ചട്ടയിൽ ഈ പടം ഇടംപിടിച്ചതോടെയാണ് അന്ന് 12 വയസ്സ് മാത്രമുള്ള ഷർബത്ത് ഗുല ശ്രദ്ധിക്കപ്പെടുന്നത്.
2002 ആദ്യത്തിൽ ഔദ്യോഗികമായി തിരിച്ചറിയപ്പെടുന്നതുവരെ കേവലം "അഫ്ഗാൻ പെൺകുട്ടി" എന്ന പേരിൽ ലോകത്തുടനീളം ഗുല അറിയപ്പെട്ടു.
അഫ്ഗാൻ മൊണാലിസ എന്നായിരുന്നു ഈ ചിത്രത്തെ പലപ്പോഴും പരാമർശിക്കപ്പെട്ടിരുന്നത്.
അഫ്ഗാൻ വംശജയായ ഗുല സോവിയറ്റ് അധിനിവേശകാലത്ത് അനാഥയാക്കപ്പെടുകയും പാകിസ്താനിലെ നാസിർബേഗ് അഭയാർഥി കേന്ദ്രത്തിലെത്തിപ്പെടുകയുമാണ്.
സോവിയറ്റ് ഹെലിക്കോപ്റ്ററുകളുടെ ആക്രമണം അവളുടെ മതാപിതാക്കളെ കൊലപ്പെടുത്തുകയും ഗുലയും അവളുടെ സഹോദരികളും അമ്മൂമയും അഫ്ഗാൻ അതിർത്തിമലകൾ കയറി പാകിസ്താനിലെ നാസിർബേഗ് അഭയാർഥി കേന്ദ്രത്തിലേക്ക് പോകാൻ നിർബന്ധിക്കപ്പെടുകയുമായിരുന്നു.
1980 കളുടെ ഒടുവിൽ റഹ്മത്ത് ഗുല്ലിനെ വിവാഹം ചെയ്ത ഷർബത്ത്, 1992 അഫ്ഗാനിസ്ഥാനിലേക്ക് മടങ്ങി.
മൂന്ന് പെൺകുട്ടികളുണ്ട് ഇവർക്ക്.
നാലാമത്തെ പെൺകുട്ടി ചെറുപ്പത്തിലേ മരണമടഞ്ഞു.
തനിക്ക് ലഭിക്കാതിരുന്ന വിദ്യാഭ്യാസം തന്റെ മക്കൾക്ക് നൽകാനാവും എന്ന പ്രതീക്ഷവെച്ചു പുലർത്തി ഗുല.
1984 ലെ ചിത്രം
1984 ൽ നാസിർബേഗ് അഭയാർഥികേന്ദ്രത്തിൽ വെച്ച് നാഷണൽ ജിയോഗ്രാഫികിന്റെ പത്രഛായഗ്രാഹകനായ സ്റ്റീവ് മക്കറി തന്റെ നിക്കൊൺ കാമറ ഉപയോഗിച്ചാണ് ഷർബത്ത് ഗുലയുടെ ചിത്രം പകർത്തുന്നത്..
ഈ ചിത്രത്തിന്റെ പ്രിന്റ് എടുക്കുന്നതിനു മുമ്പുള്ള മിനുക്കുപണികൾ പൂർത്തിയാക്കിയത് ജോർജിയയിലെ ഗ്രാഫിക് ആർട്ട് സർവീസിൽ നിന്നായിരുന്നു.
അഭയാർഥി കേന്ദ്രത്തിലെ അനൗപചാരിക പാഠശാലയിലെ പഠിതാവായിരുന്ന ഗുലയുടെ ചിത്രമെടുക്കാനുള്ള അപൂർവാവസരം മക്കറി ഉപയോഗപ്പെടുത്തുകയായിരുന്നു.
പേര് അറിയാതിരുന്ന ആ കുട്ടിയുടെ ചിത്രം അഫ്ഗാൻ പെൺകുട്ടി ("Afghan Girl") എന്ന തലക്കെട്ടിൽ 1985 ലെ നാഷണൽ ജിയോഗ്രാഫികിന്റെ പുറംചട്ടയായി പ്രസിദ്ധീകരിച്ചു.
ചുവപ്പ് തട്ടം കൊണ്ട് അയഞ്ഞമട്ടിൽ തലമറച്ച ആ പെൺ കുട്ടിയുടെ, കാമറയിലേക്ക് തിരിച്ചുവെച്ച തീക്ഷ്ണമായ കണ്ണുകൾ 1980 കളിലെ സോവിയറ്റു യൂണിയന്റെ അഫ്ഗാൻ ഏറ്റുമുട്ടലും ലോകത്താകമാനമുള്ള അഭയാർഥികളുടെ അവസ്ഥയും സൂചിപ്പിക്കുന്നതായിരുന്നു.
നാഷണൽ ജിയോഗ്രാഫിക്ക് മാഗസിന്റെ ചരിത്രത്തിൽ ഏറ്റവും അംഗീകാരം നേടിയെടുത്ത ചിത്രമായി ഇതുവിശേഷിപ്പിക്കപ്പെട്ടു.
അഫ്ഗാൻ പെൺകുട്ടിക്കായുള്ള തിരച്ചിൽ
17 വർഷം അഫ്ഗാൻ പെൺകുട്ടി ആരാണെന്നറിയാതെ നിലനിന്നു.
1990 കളിൽ സ്റ്റീവ് മക്കറി നിരവധിതവണ ഈ പെൺകുട്ടി ആരാണെന്നറിയാൻ ശ്രമം നടത്തിയെങ്കിലും പരാജയപ്പെടുകയായിരുന്നു.
2002 ജനുവരിയിൽ നാഷണൽ ജിയോഗ്രാഫികിന്റെ ഒരു സംഘം ഈ ചിത്രത്തിലെ കഥാപാത്രത്തെ തിരഞ്ഞ് അഫ്ഗാനിസ്താനിലെക്ക് ഒരു യാത്ര നടത്തി.
നാസിർബേഗ് അഭയാർഥികേന്ദ്രത്തിൽ അവശേഷിക്കുന്നവരിൽ അന്വേഷിച്ചപ്പോൾ അവരിൽ ഒരാൾ ഗുലയുടെ സഹോദരനെ പരിചയമുള്ളയാളാണെന്ന് മനസ്സിലാക്കുകയും അവളുടെ ഗ്രാമത്തിലേക്ക് ഈ യാത്രസംഘത്തിന്റെ സന്ദേശമെത്തിക്കുകയും ചെയ്തു.
തങ്ങളാണ് അഫ്ഗാൻ പെൺകുട്ടി എന്നുപറഞ്ഞ് നിരവധി വനിതകൾ മുന്നോട്ടുവരികയുണ്ടായി.
1985 ലെ ചിത്രം കാണിച്ചുകൊടുത്തപ്പോൾ ഗുല തങ്ങളുടെ ഭാര്യയാണെന്ന് തെറ്റായ അവകാശവാദമുന്നയിച്ചുകൊണ്ട് കുറേ പുരുഷന്മാരും മുന്നോട്ടുവരികയുണ്ടായി.
ഒടുവിൽ  അഫ്ഗാനിസ്താന്റെ ഒരു വിദൂരഗ്രാമത്തിൽ സംഘം ഗുലയെ കണ്ടെത്തി.
അന്നു അവൾക്ക് 30 വയസ്സുകാണും.
അഭയാർഥികേന്ദ്രത്തിൽ നിന്ന് 1992 ൽ ഗുല അവളുടെ സ്വന്തം ദേശത്തേക്ക് മടങ്ങിയിരുന്നു.
ബയോമെട്രിക്ക് സാങ്കേതികത ഉപയോഗിച്ച് അവളുടെ ഐറിസ് ഘടന ചിത്രത്തിലെ പെൺകുട്ടിയുടെ ഐറിസിനോട് യോജിപ്പുള്ളതാണെന്ന് തീർച്ചപ്പെടുത്തിയാണ് ആ അഫ്ഗാൻ പെൺകുട്ടി ഈ ഗുലതെന്നെയെന്ന് ഉറപ്പാക്കിയത്.
2003 ജനുവരിക്കുമുമ്പ് ആ പെൺകുട്ടി തന്റെ പ്രശസ്തമായ ആ ചിത്രം കാണുകപോലുമുണ്ടായിട്ടില്ല.
അഫ്ഘാനിസ്ഥാനിലെ ബുദ്ധമതം ബാമിയാനിലെ ബുദ്ധപ്രതിമകളിലൊന്ന് Ancient buddhist cave, Jalalabad
ബുദ്ധമതം , ഇസ്ലാമിക യുഗത്തിനു മുമ്പ് അഫ്ഘാനിസ്ഥാനിലെ പ്രധാന മതമായിരുന്നു.
ഹിന്ദുക്കുഷ് പർവ്വതത്തിന്റെ തെക്കു ഭാഗത്ത് ഈ മതം പടർന്നു പന്തലിച്ചു.
ഭാരതത്തിലെ മൗര്യ സാമ്രാജ്യവുമായി ബി. സി. ഇ 350ൽ സെല്യൂക്കിഡ് സാമ്രാജ്യം സഖ്യം ചെയ്തപ്പോഴാണ് ബുദ്ധമതം ആദ്യമായി അഫ്ഘാനിസ്ഥാനിൽ എത്തിയത്.
ഇതിന്റെ ഫലമായി, ഗ്രീക്കോ-ബാക്ട്രിയൻ രാജ്യത്തിൻകീഴിൽ ബുദ്ധമതത്തിന്റെ ഗ്രീക്കു രൂപം ( ഗ്രീക്കു ബുദ്ധമതം ) രൂപപ്പെട്ടു.
പിന്നീട്, ഇത് ഇന്തോ-ഗ്രീക്ക് രാജ്യമായി മാറി.
ഇന്നത്തെ പാകിസ്താന്റെ ഉത്തരഭാഗവും അഫ്ഘാനിസ്ഥാനും ചേർന്നതായിരുന്നു ആ രാജ്യം.
കുശാനസാമ്രാജ്യത്തിന്റെ കാലത്താണ് ബുദ്ധമതത്തിന്റെ ഗ്രീക്കു രൂപം ഏറ്റവും കൂടുതൽ ഔന്നത്യത്തിലെത്തിയത്.
കുശാനസാമ്രാജ്യകാലത്ത് ഉപയോഗിക്കപ്പെട്ട ബാക്ട്രിയൻ ഭാഷ എഴുതിയിരുന്നത് ഗ്രീക്ക് അക്ഷരമാല ഉപയോഗിച്ചായിരുന്നു എന്നതിനു തെളിവുകളുണ്ട്.
ഇക്കാലത്ത്, അനേകം ബുദ്ധസന്യാസിമാർ ദൂരസ്ഥലങ്ങളിലേയ്ക്ക് ബുദ്ധധർമ്മം പ്രചരിപ്പിക്കാനായി അയയ്ക്കപ്പെട്ടു.
സെൻ ബുദ്ധമതത്തിന്റെ സ്ഥാപകനായ ബോധിധർമ്മൻ , ഇങ്ങനെ ചൈനയിലേയ്ക്ക് അയയ്ക്കപ്പെട്ട ബുദ്ധസന്യാസി ആയിരുന്നു.
(178 സി. ഇ ൽ ജീവിച്ചിരുന്ന, മറ്റൊരു ബുദ്ധ സന്യാസിയായ ലോകക്‌സേമ (ലോകക്ഷേമ), ഷാവോലിൻ കുങ്ഫൂവിന്റെ ഉപജ്ഞാതാവായിരുന്നു.
അദ്ദേഹം ചൈനയുടെ അന്നത്തെ തലസ്ഥാനമായ, ലോയങ്ങ് വരെ യാത്ര ചെയ്യുകയും ചൈനീസ് ഭാഷയിലേയ്ക്ക് മഹായാന ബുദ്ധമതത്തിന്റെ ഗ്രന്ഥങ്ങൾ വിവർത്തനം ചെയ്യുകയും ചെയ്തു.
മഹാവംശ (അദ്ധ്യായം 29) അനുസരിച്ച്, മഹാധർമരക്സിത എന്ന ബുദ്ധസന്യാസി, അലസാന്ദ്ര (ഇന്നത്തെ കാബൂളിനു 150 കിലോമീറ്റർ അകലെ കാക്കസസ്സ് മേഖലയിലായിരുന്നു ഈ കാക്കസസ്സിലെ അലക്സാണ്ട്രിയ) എന്ന ഗ്രീക്ക് പട്ടണത്തിൽനിന്നുമുള്ള 30,000 ബുദ്ധഭിക്കുക്കളെയും കൊണ്ട് ശ്രീലങ്കയിലെ അനുരാധാപുരത്തെ മഹത്തായ സ്തൂപം സമർപ്പിക്കാനായി പോയതായി കാണുന്നു.
(165 ബി സി ഇ - 135 ബി സി ഇ) ജീവിച്ച ഗ്രീക്കോ-ബാക്ട്രിയൻ രാജാവായിരുന്ന മെനാൻഡർ ഒന്നാമൻ , ( പാലി ഭാഷയിൽ , മിലിന്ദ ) മിലിന്ദ പൻഹ എന്ന പേരിൽ ബുദ്ധപുരാണങ്ങളിൽ കഥാപാത്രമാണ്.
ഏഴാം നൂറ്റാണ്ടിൽ ഇസ്ലാം മതത്തിന്റെ വരവോടെ അഫ്ഘാനിസ്ഥാനിൽ  ബുദ്ധമതം ക്ഷിയിച്ചുവന്നു.
ഗസ്നവി സാമ്രാജ്യത്തിന്റെ കാലത്ത് പതിനൊന്നാം നൂറ്റാണ്ടോടെ ബുദ്ധമതം അഫ്ഘാനിസ്ഥാനിൽ നിന്ന് പൂർണ്ണമായി തുടച്ചുനീക്കപ്പെട്ടു.